Laura Prepon
Vuonna 2008 Prepon näytteli televisiosarjassa "October Road". Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa "Ensisilmäyksellä" Karenin roolissa.
Alkuvuonna 2011 Prepon teki vierailun sarjaan "Castle", ja tähditti päähenkilönä sarjaa "Vielä yhdet Chelsea?" ("Are you there, Chelsea?"), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa "Miesten juttuja", jossa näytteli myös "70’s Show’sta" tunnettu näyttelijä Danny Masterson. Vuodesta 2013 Prepon on näytellyt Alex Vausea Netflix-alkuperäissarjassa "Orange Is the New Black".
Näkijä
Näkijä ("Medium") on yhdysvaltalainen draamasarja. Sarjan päähenkilönä on meedio Allison DuBois, joka hyödyntää kykyään muodostaa yhteys kuolleisiin työssään syyttäjänvirastossa. DuBois'ta esittävä Patricia Arquette on palkittu roolistaan Emmy-palkinnolla kategoriassa Paras naispääosa draamasarjassa vuonna 2005. 
Sarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005–2009. Sarja siirtyi CBS:lle viiden tuotantokauden jälkeen vuonna 2009. Syksyllä 2010 alkoi seitsemäs tuotantokausi, joka on sarjan viimeinen. Suomessa Näkijää esittää Nelonen, joka on esittänyt juuri viimeisen eli seitsemännen tuotantokauden Loppuun.